Բրունո Պետկովիչ

**Բրունո Պետկովիչ** (, ), խորվաթ պրոֆեսիոնալ ֆուտբոլիստ, որը հարձակվողի դիրքում հանդես է գալիս Խորվաթիայի ֆուտբոլի առաջնության «Դինամո Զագրեբ» ֆուտբոլային ակումբում և Խորվաթիայի ֆուտբոլի ազգային հավաքականում։

## Վաղ կարիերա
Պետկովիչը ծնվել է Խորվաթիայի Մետկովիչ քաղաքում։ Նրա հայրը՝ Յակով Պետկովիչը Մետկովիչից է։ Նրա մանկության ֆուտբոլային կուռքերը եղել են Ռոնալդոն և Զլատան Իբրահիմովիչը։

Պատանեկան կարիերան սկսել է հայրենի քաղաքի «Մետկովիչ» և «Ներետվա» ֆուտբոլային ակումբներում, իսկ 2007 թվականին տեղափոխվել է «Դինամո Զագրեբ»։ Նա այնտեղ մնացել է մինչև 2009 թվականի սեպտեմբերի 4-ը, երբ տեղափոխվել է «Զագրեբ» երիտասարդական թիմի ակադեմիա։ Հաջորդ երկու մրցաշրջաններում նա հանդես է եկել «ՀԱՍԿ» (2010-11) և «Հրվատսկի Դրագովոլիաց» (2011-12) ֆուտբոլային ակումբներում, այնուհետև տեղափոխվել է Իտալիա՝ Սերիա A-ի «Կատանիա» ֆուտբոլային ակումբ։

## Ակումբային կարիերա
### Կատանիա
2012 թվականի օգոստոսի 27-ին Պետկովիչը պաշտոնապես տեղափոխվել է «Կատանիա» ֆուտբոլային ակումբ։ Տրանսֆերի գումարը չի հրապարակվել, սակայն ժամանելուն պես Պետկովիչն ընդգրկվել է ակումբի երիտասարդական ակադեմիայում։ Նրա առաջին կանչը մեծահասակների հավաքական եկել է 2013 թվականի հունվարի 27-ին, լիգայի խաղում «Ֆիորենտինա» ակումբի նկատմամբ տնային հաղթանակում 2։ 1 հաշվով։ Նրա նորամուտը լիգայում տեղի է ունեցել 2012-13 մրցաշրջանի Սերիա A-ի վերջին խաղի օրը, երբ նա փոխարինման է դուրս եկել 89-րդ րոպեին «Տորինո» ակումբի դեմ ոչ-ոքի խաղում։ Սերիա A-ի 2013–14 մրցաշրջանից առաջ Պետկովիչը պաշտոնապես միացել է հիմնական թիմի կազմին և ստացել է 32 համարի մարզաշապիկը։

### Տրապանի և Բոլոնիա
2016 թվականի հունվարին Պետկովիչը տեղափոխվել է Սերիա B-ի «Տրապանի» ֆուտբոլային ակումբ։ Նա երեք գոլ է խփել Սերիա B-ի 2016-17 մրցաշրջանի առաջին շրջանում։ 2017 թվականի հունվարի 12-ին Պետկովիչին 1,2 միլիոն եվրոյով գնել է Սերիա A-ի «Բոլոնիա» ֆուտբոլային ակումբը։ Նա ընդհանուր առմամբ 21 հանդիպում է անցկացրել թիմի կազմում, նախքան 2018 թվականի հունվարի 11-ին վարձավճարով տեղափոխվելը «Հելլաս Վերոնա» ակումբ։

### Դինամո Զագրեբ
#### 2018–19 մրցաշրջան
2018 թվականի օգոստոսի 6-ին նա սեզոնային վարձակալության իրավունքով տեղափոխվել է «Դինամո Զագրեբ» ակումբ, ընդ որում «Դինամոն» պարտավորվել է վարձակալության ժամկետի ավարտից հետո գնել նրա պայմանագիրը, եթե որոշակի պայմաններ կատարվեն։ Օգոստոսի 25-ին նա խփել է իր առաջին գոլը «Դինամոյի» կազմում՝ տնային հաղթանակ տանելով «Լոկոմոտիվա» ակումբի նկատմամբ 1:0 հաշվով: Մրցաշրջանի ընթացքում Պետկովիչը սկսել է ավելի ու ավելի կարևոր դեր խաղալ թիմում և գլխավոր դեր է խաղացել «Դինամո Զագրեբի» մրցաշրջանի գագաթնակետին՝ ՈՒԵՖԱ Եվրոպայի Լիգայի 2018/19 մրցաշրջանի 32-րդ տուրի «Վիկտորիա Պլզեն» ակումբի դեմ տնային խաղում, երբ նա կատարել է իր առաջին գոլային փոխանցումը և խփել է իր երրորդ գոլը 3-0 հաշվով հաղթանակի ժամանակ։ «Բենֆիկա» ակումբի դեմ 16-րդ տուրի տնային խաղում նա խփել է միակ գոլը 1:0 հաշվի ժամանակ։ Սակայն պատասխան խաղում «Բենֆիկան» խաղը հաղթել է 3։ 0 հաշվով։ Ակումբում իր առաջին մրցաշրջանն ավարտել է 11 գոլով և 5 արդյունավետ փոխանցումով բոլոր մրցաշարերում անցկացրած 37 հանդիպումներում։

#### 2019–20 մրցաշրջան
Պետկովիչը կարևոր դեր է ունեցել Չեմպիոնների Լիգայի որակավորման փուլի համար՝ խփելով 4 գոլ վրացական «Իբերիա», հունգարական «Ֆերենցվարոշ» և նորվեգական «Ռուսենբորգ» ֆուտբոլային ակումբների դեմ խաղերի ժամանակ։ Իր ելույթների շնորհիվ նա նոր պայմանագիր է կնքել «Դինամոյի» հետ, որը ստորագրվել է 2019 թվականի սեպտեմբերի 13-ին, ըստ որի ակումբում մնալու է մինչև 2024 թվականը։

Չեմպիոնների Լիգայում իր նորամուտը նշել է 2019 թվականի սեպտեմբերի 18-ին՝ 4:0 հաշվով տնային հաղթանակ տանելով «Ատալանտա» ակումբի նկատմամբ, իսկ նոյեմբերի 6-ին գոլ է խփել «Շախտյոր Դոնեցկ» ակումբի դեմ խաղի ժամանակ, որն ավարտվել է 3:3 հաշվով։

2020 թվականի հունիսի 17-ին նա վերջին րոպեին գոլի հեղինակ է դարձել «Սլավեն Բելուպո» ակումբի դեմ տնային խաղում, որն ավարտվել է 3:2 հաշվով։ Սա եղել է «Դինամոյի» նոր գլխավոր մարզիչ Իգոր Յովիչևիչի առաջին տնային խաղը։ Հունիսի 27-ին նա վնասվածք է ստացել «Օսիեկի» հետ զրոյական ոչ-ոքիի ժամանակ, որի պատճառով դուրս է մնացել մինչև մրցաշրջանի ավարտը։

#### 2020–21 մրցաշրջան
Վնասվածքի պատճառով բաց թողնելով մրցաշրջանի առաջին խաղը Պետկովիչը օգոստոսի 21-ին դուրս է եկել «Իստրա 1961» ակումբի դեմ խաղի ժամանակ և խփել է խաղի միակ գոլը։ Մրցաշրջանի ընթացքում Պետկովիչը քննադատության է ենթարկվել ԶԼՄ-ների և երկրպագուների կողմից՝ իր վատ մարզավիճակի պատճառով։ Սակայն 2021 թվականի փետրվարի 18-ին Եվրոպա Լիգայի 32-րդ տուրում նա դուբլ է ձևակերպել և գոլային փոխանցում է կատարել Լուկա Իվանուշեցին, որի արդյունքում «Դինամոն» խաղը 3։ 2 հաշվով հաղթել է «Կրասնոդար» ֆուտբոլային ակումբին։

#### 2021–22 մրցաշրջան
2021 թվականի սեպտեմբերի 30-ին Եվրոպայի Լիգայի «Գենկ» ակումբի դեմ խաղի ժամանակ խաղում Նա 11 մետրանոցից 2 գոլ է խփել։

#### 2022–23 մրցաշրջան
2022 թվականի նոյեմբերի 2-ին նա գոլի հեղինակ է դարձել Չեմպիոնների Լիգայի՝ «Չելսիի» դեմ խաղում, որն ավարտվել է 2:1 հաշվով։

## Միջազգային կարիերա
### Երիտասարդական
Երիտասարդական մակարդակում նա միայն մեկ անգամ է խաղացել Խորվաթիայի մինչև 21 հավաքականի կազմում Լիխտենշտայնի դեմ խաղում 2013 թվականի օգոստոսի 13-ին, գոլ խփելով 5–0 հաշվով հաղթանակի ժամանակ։
### Ավագ
Պետկովիչն իր առաջին կանչը է ստացել Խորվաթիայի հավաքական, որպես փոխարինող վնասվածք ստացած Մարկո Պյացային Եվրո 2020-ի ընտրական փուլի՝ Ադրբեջանի և Հունգարիայի դեմ 2019 թվականի մարտին կայանալիք հանդիպումներում։ Մարտի 21-ին նա իր նորամուտը նշել է՝ 2:1 հաշվով հաղթանակ տանելով նախկին մրցակցի նկատմամբ։ Ազգային թիմի կազմում իր առաջին գոլը Պետկովիչը խփել է հունիսի 11-ին Թունիսի դեմ ընկերական խաղում։ Այնուամենայնիվ, COVID-19 համաճարակի պատճառով մրցաշարի հետաձգումից հետո Պետկովիչը խիստ քննադատության է ենթարկվել ազգային հավաքականում իր անարդյունավետության համար Խորվաթիայի Ազգերի Լիգայի 2020/21 հիասթափեցնող քարոզարշավի ընթացքում, որտեղ վեց խաղում նրանց հաջողվել է ընդամենը երեք միավոր վաստակել։

2022 թվականի ֆուտբոլի աշխարհի առաջնության քառորդ եզրափակիչի՝ դեկտեմբերի 9-ին կայացած խաղում Պետկովիչը գրավել է Բրազիլիայի հավաքականի դարպասը՝ հավասարեցնելով հաշիվը 11 մետրանոց հարվածաշարում։

## Կարիերայի վիճակագրություն
### Ակումբ

:*Արդյունքների սյունակում նշվում է Պետկովիչի յուրաքանչյուր գոլից հետո վաստակած միավորների քանակը.*

## Նշումներ


## Ծանոթագրություններ

## Արտաքին հղումներ
* BRUNOPETKOVIĆ
* Bruno Petković <small>(Player)</small>
* bruno-petkovic
* Bruno Petkovic
* Bruno Petkovic

Կատեգորիա:Բոլոնիայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Վիրտուս Էնտելայի ֆուտբոլիստներ
Կատեգորիա:Տրապանիի ֆուտբոլիստներ